
АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ДАПРЫЗЫЎНАЯ І МЕДЫЦЫНСКАЯ ПАДРЫХТОЎКА»

1. Рэалізацыя выхаваўчага патэнцыялу вучэбнага прадмета «Дапрызыўная і медыцынская падрыхтоўка»
Рэалізацыя ў адукацыйным працэсе выхаваўчага патэнцыялу вучэбнага прадмета «Дапрызыўная і медыцынская падрыхтоўка» будзе садзейнічаць вырашэнню асноўных задач ідэалагічнай работы, сярод якіх – фарміраванне ў вучняў пачуцця патрыятызму, грамадзянскасці, павагі да гістарычнага мінулага, стваральнай працы як галоўная ўмова развіцця беларускай дзяржавы, духоўнасці і міласэрнасці, гуманнасці, калектывізму, узаемадапамогі і ўзаемапавагі, пачуцця асабістай адказнасці за выкананне канстытуцыйнага абавязку па абароне Рэспублікі Беларусь, здольнасці разумець важнасць выбару мэтавых і сэнсавых установак для сваіх учынкаў у надзвычайных сітуацыях. Вырашэнне гэтых задач павінна спрыяць захаванню міру і згоды ў беларускім грамадстве і напрамую звязана з дасягненнем вучнямі асобасных адукацыйных вынікаў.
Па выніках засваення зместу модуля «Дапрызыўная падрыхтоўка» вучэбнай праграмы «Дапрызыўная і медыцынская падрыхтоўка» ў маладых людзей павінна быць сфарміравана ўстойлівая матывацыя да службы ва Узброеных Сілах Рэспублікі Беларусь і іншых органах сістэмы забеспячэння нацыянальнай бяспекі. Неабходна звяртаць увагу вучняў на інфармацыю аб рэалізацыі на дзяржаўным узроўні дадатковых мер па павышэнні сацыяльнага статусу ваеннаслужачых і грамадзян, якія прайшлі тэрміновую ваенную службу, службу ў рэзерве.
Улічваючы вялікі выхаваўчы патэнцыял экскурсій, значную колькасць экскурсійных аб’ектаў і турыстычных маршрутаў мясцовага значэння, рэкамендуецца выкарыстоўваць гэту форму работы (зыходзячы з прынцыпу тэрытарыяльнай даступнасці).  
2. Вучэбныя праграмы 
Звяртаем увагу на змены ў вучэбных праграмах па вучэбным прадмеце «Дапрызыўная і медыцынская падрыхтоўка» ў X‒XI класах. Павялічана колькасць практычных заняткаў за кошт скарачэння тэарэтычнай часткі зместу вучэбнай праграмы.
[bookmark: _Hlk236302235]У змест модуля «Дапрызыўная падрыхтоўка» ў Х клас уключана вывучэнне тэмы «Беспілотныя лятальныя апараты» (10 гадзін). У змест вучэбна-палявых збораў таксама ўключана тэма «Беспілотныя лятальныя апараты» (10 гадзін).
У змест модуля «Медыцынская падрыхтоўка» ў Х класе ўключана вывучэнне тэмы «Асновы тактычнай медыцыны» (12 гадзін). У практычныя заняткі па медыцынскай падрыхтоўцы таксама ўключана тэма «Асновы тактычнай медыцыны» (25 гадзін).
Метадычныя рэкамендацыі па вывучэнні вучэбнага прадмета «Дапрызыўная і медыцынская падрыхтоўка» ў X класе ў адпаведнасці са зменамі ў вучэбнай праграме размяшчаюцца на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка.
3. Вывучэнне вучэбнага прадмета «Дапрызыўная і медыцынская падрыхтоўка» ў ліцэі
Інфармацыя аб размеркаванні вучэбных гадзін па раздзелах для вывучэння вучэбнага прадмета «Дапрызыўная і медыцынская падрыхтоўка» ў ліцэі размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка.
4. Арганізацыя вучэбных заняткаў па дапрызыўнай падрыхтоўцы
Пры вывучэнні модуля «Дапрызыўная падрыхтоўка» рэкамендуецца класы называць узводамі (узвод дзеліцца на два-тры аддзяленні). З ліку юнакоў, якія валодаюць высокімі маральна-псіхалагічнымі і лідарскімі якасцямі, прызначаюцца камандзіры ўзводаў і аддзяленняў. Кожныя вучэбныя заняткі па дапрызыўнай падрыхтоўцы пачынаюцца з пастраення асабовага складу ўзвода, праверкі прысутнасці вучняў і дакладу настаўніку аб гатоўнасці да вучэбных заняткаў. На вучэбных занятках павінны выконвацца патрабаванні агульнавайсковых статутаў пры дзеяннях, адказах, звароце вучняў да настаўніка (па воінскім званні пры яго наяўнасці). 
Вучэбныя заняткі могуць праводзіцца ва ўстановах агульнай сярэдняй адукацыі па адной вучэбнай гадзіне на тыдзень або блочным метадам па 6 (7) вучэбных гадзін на дзень на базе цэнтраў дапрызыўнай падрыхтоўкі.
Пры забеспячэнні ўзаемадзеяння ўстаноў агульнай сярэдняй адукацыі з воінскімі часцямі і ваенізаванымі фарміраваннямі ў рамках арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» варта кіравацца: 
загадам Міністра абароны Рэспублікі Беларусь ад 28.06.2023 № 809 «Аб замацаванні злучэнняў, воінскіх часцей, ваенных навучальных устаноў і арганізацый Узброеных Сіл за ўстановамі адукацыі Рэспублікі Беларусь»;
пагадненнем аб узаемадзеянні і супрацоўніцтве паміж Міністэрствам адукацыі Рэспублікі Беларусь і Дзяржаўным пагранічным камітэтам Рэспублікі Беларусь ад 09.12.2014. 
Неабходна звярнуць асаблівую ўвагу на безумоўнае выкананне кіраўнікамі ўстаноў агульнай сярэдняй адукацыі і настаўнікамі дапрызыўнай падрыхтоўкі патрабаванняў Дырэктывы Прэзідэнта Рэспублікі Беларусь ад 11.03.2004 № 1 «Аб мерах па ўмацаванні грамадскай бяспекі і дысцыпліны» (у рэдакцыі Указа Прэзідэнта Рэспублікі Беларусь ад 12.10.2015 № 420). 
5. Бяспека арганізацыі адукацыйнага працэсу
Пры арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» абавязковым з’яўляецца выкананне Правіл бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі, зацверджаных пастановай Міністэрства адукацыі Рэспублікі Беларусь ад 03.08.2022 № 227.
Звяртаем увагу, што на першых занятках у кожнай чвэрці настаўнік праводзіць навучанне вучняў правілам бяспечных паводзін на ўроках дапрызыўнай і медыцынскай падрыхтоўкі і робіць адпаведныя запісы ў класным журнале. 
Перад пачаткам кожных практычных заняткаў настаўнік абавязаны пераканацца ў стварэнні ўмоў для бяспечнага правядзення заняткаў, засваенні вучнямі правілаў бяспечных паводзін і зрабіць адпаведны запіс у класным журнале. 
Перад пачаткам кожных практычных заняткаў па агнявой падрыхтоўцы настаўнік праводзіць навучанне правілам бяспечных паводзін пры абыходжанні са зброяй і робіць адпаведны запіс у класным журнале.
6. Асаблівасці арганізацыі вучэбна-палявых збораў і практычных заняткаў па медыцынскай падрыхтоўцы
Па заканчэнні навучальнага года з вучнямі X класа праводзяцца вучэбна-палявыя зборы (юнакі) і практычныя заняткі па медыцынскай падрыхтоўцы (дзяўчаты). 
Вучэбныя гадзіны, якія адводзяцца на правядзенне вучэбна-палявых збораў і практычных заняткаў па медыцынскай падрыхтоўцы, прадугледжаны тыпавым вучэбным планам агульнай сярэдняй адукацыі. Парадак правядзення вучэбна-палявых збораў і практычных заняткаў па медыцынскай падрыхтоўцы вызначаецца аддзеламі (упраўленнямі) адукацыі мясцовых выканаўчых і распарадчых органаў па ўзгадненні з раённымі (гарадскімі) ваеннымі камісарыятамі, начальнікамі ваенных гарнізонаў і камандзірамі воінскіх часцей, кіраўнікамі арганізацый аховы здароўя.  
Арганізацыя вучэбна-палявых збораў на базе аздараўленчых абаронна-спартыўных і ваенна-патрыятычных лагераў з прыцягненнем дадатковых грашовых сродкаў законных прадстаўнікоў вучняў дапускаецца толькі з іх згоды.  
У асобных выпадках дапускаецца перанос тэрмінаў праходжання вучэбна-палявых збораў і практычных заняткаў па медыцынскай падрыхтоўцы вучнямі. Кіраўнік вучэбна-палявых збораў павінен улічваць стан здароўя вучняў, якія маюць захворванні. 
Тэмы заняткаў вучэбна-палявых збораў і практычных заняткаў па медыцынскай падрыхтоўцы запісваюцца ў класны журнал. Па выніках вучэбна-палявых збораў і практычных заняткаў па медыцынскай падрыхтоўцы вучням выстаўляюцца адзнакі ў класны журнал.  
Гадавая адзнака па вучэбным прадмеце «Дапрызыўная і медыцынская падрыхтоўка»  ў X класе выстаўляецца з улікам адзнакі за вучэбна-палявыя зборы або практычныя заняткі па медыцынскай падрыхтоўцы. Рашэнне аб пераводзе вучняў у XI клас прымаецца педагагічным саветам па завяршэнні вучэбна-палявых збораў або практычных заняткаў па медыцынскай падрыхтоўцы і пасля выстаўлення гадавой адзнакі па вучэбным прадмеце «Дапрызыўная і медыцынская падрыхтоўка».

